РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 20

от заседание на Комисия ”Професионална квалификация и 
информационни технологии”,
проведено на  05.07.2017 г.

Днес,  05.07.2017 г. /сряда/ от 10,30 часа се проведе заседание на комисия “Професионална квалификация и информационни технологии”, в състав:

         ПРЕДСЕДАТЕЛ: Румен Георгиев - отсъства
                  ЧЛЕНОВЕ: Даниела Костова	          
                                                   Елка Атанасова 
Юлиана Колева 
        Галина Карагьозова 
        Мария Кузманова 

На заседанието присъстваха експертните сътрудници към комисията: инж. Валери Михайлов – директор на дирекция „ИТСС”, АВСС, инж. Мирослава Чирпъкова – началник отдел „ИООСВ“, АВСС и Анелия Чомакова – гл. експерт дирекция „ИТСС“, АВСС.

1.ОТНОСНО: Информация от Министерство на правосъдието във връзка със среща на тема „Бъдещето на електронното правосъдие” и приложена Заповед на министъра на правосъдието относно екипите на подготвителните органи на Съвета на ЕС по време на Българското председателство на Съвета на ЕС през 2018 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

1.1. Да се изпрати писмо по електронна поща на Министерство на правосъдието от името на комисия „Професионална квалификация и информационни технологии” към Пленума на ВСС изразяващо подкрепата относно 

„ 1. осигуряването на стабилно и дългосрочно управление на e-CODEX чрез законодателство на равнище ЕС и своевременно възлагане на поддръжката му на  eu-LISA;
2. изготвяне на високо равнище на доклад относно постиженията на електронното правосъдие през текущия период, съгласуване на посоката и хоризонталните приоритети за бъдещето на електронното правосъдие и подготовката на Стратегията и плана за действие в областта на електронното правосъдие за 2019 г. и след това;
3. необходимостта да се обмисли създаването на правен инструмент на ЕС през следващия период на Плана за действие, определящ обща рамка, която да гарантира динамичното развитие на електронното правосъдие.”
1.2. Да се изрази готовност за предоставяне на информация, в случай на необходимост, свързана с развитието и бъдещето на електронното правосъдие, която е от компетентността на ВСС.

2.ОТНОСНО: Писмо от председателя на Административен съд София – град относно констатирани проблеми в работата на системата за случайно разпределение на делата.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

2.1.  Препраща писмото от председателя на Административен съд София – град на „Смарт системс 2010"  ЕООД - разработчик на система за случайно разпределение на делата за отговор на поставените въпроси, който да бъде предоставен на вниманието на комисията.
2.2. Да се уведоми председателя на Административен съд София – град за решението на комисията.
2.3. Да се изпрати информация по служебните страници на съдилищата, че системата за случайно разпределение на делата на 06.07.2017 г. /четвъртък/, от 18.00 ч. – 21.00 ч. няма да бъде достъпна, поради необходимостта от технологично време за  внедряване на доработката на системата, приета с решение на КПКИТ по протокол № 17/14.06.2017 г., т. 3.
2.4. Да се изпрати решението на комисия „Съдебна карта, натовареност и съдебна статистика" към Съдийската колегия на Висшия съдебен съвет, за сведение.

3.ОТНОСНО: Искане от председателя на Районен съд гр. Горна Оряховица  за осигуряване на средства за закупуване на 1 бр. сървър и 1 бр. UPS.

С решение на комисията по протокол № 15/12.04.2016 г., т. 9 за нуждите на Районен съд гр. Горна Оряховица е одобрено искане за закупуване на 1 бр. сървър и 1 бр. UPS. 

КОМИСИЯ "ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ"
Р Е Ш И :

3.1. Препоръчва на председателя на Районен съд гр. Горна Оряховица  да обоснове и изпрати на вниманието на комисията искане за увеличаване дисковото пространство на придобития през 2016 г. сървър HP DL 380 G9, на който да бъде прехвърлена базата данни на САС „Съдебно деловодство”.
3.2. Препоръчва на председателя на Районен съд гр. Горна Оряховица да се съобрази със законовите разпоредби (чл. 150, ал. 5 от ГПК) относно времето за съхранение на звукозаписите от съдебни заседания.
3.3. Изпраща решението на председателя на Районен съд гр. Горна Оряховица, за сведение и изпълнение.  

 4.ОТНОСНО: Искане от председателя на Районен съд гр. Габрово  за осигуряване на средства за закупуване на 5 бр. лазерни принтери.

КОМИСИЯ "ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ"
Р Е Ш И :

4.1. Искането от председателя на Районен съд гр. Габрово за осигуряване на 5 бр. лазерни принтери, е целесъобразно.
4.2. Да се предоставят на Районен съд гр. Габрово 5 бр. лазерни принтери от наличните резервни във ВСС.
4.3. Изпраща решението на председателя на Районен съд гр. Габрово, за сведение.
4.4. Изпраща решението по т. 4.1 и 4.2 на комисия „Бюджет и финанси" към Пленума на ВСС, за сведение и по компетентност.

5.ОТНОСНО: Решение на Пленума на Висшия съдебен съвет по протокол № 20/22.06.2017 г., т. 31 относно предложение от делегацията на Кралство Нидерландия за участие на държавите членки на Европейския съюз в проект e-Evidence for JUST-EJU-AGG-2016.

Съгласно решение на Прокурорската колегия на Пленума на ВСС по протокол № 24/28.06.2017 г., д. т. 34 беше сформирана работна група, която проведе среща на 30.06.2017 г. от 11.00 ч. в сградата на ВСС. На срещата беше решено да се изпрати писмо до главния прокурор на Република България с изх. № ВСС-8900/30.06.2017 г. за определяне на представители от страна на Прокуратурата – 2 прокурори и 4 IT  eксперти, които съвместно с представители от АВСС да бъдат включени в екип относно участието на Република България като партньор  в проект e-Evidence for JUST-EJU-AGG-2016. В АВСС е получено писмо –отговор от главния прокурор вх.№ ВСС-8900/05.07.2017 г.

КОМИСИЯ “ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”
Р Е Ш И :

5.1. Да се изпратят на лицето за контакт по проект e-Evidence for JUST-EJU-AGG-2016 определените представители в екип относно участието на Република България като партньор по проекта:
1. Мариана Лилова, прокурор в отдел „Международен“ ВКП;
2. Калина Серафимова, прокурор в отдел „Аналитичен“ ВКП;
3. Георги Бончев, директор дирекция „ИОТ при ГП“;
4. Димитрина Иванова, експерт в дирекция „ИОТ при ГП“;
5. Антон Ненков, експерт в дирекция „ИОТ при ГП“;
6. Никола Борисов, експерт в дирекция „ИОТ при ГП“;
7. Мария Зафирова, началник в отдел „Европейски и международни програми и проекти” в АВСС.
8. Анелия Чомакова, главен експерт в дирекция „Информационни технологии и съдебна статистика“, АВСС.

ЗА ПРЕДСЕДАТЕЛ
НА КОМИСИЯТА: /п/
	МАРИЯ КУЗМАНОВА